 Maahan labadaan fikradood ee ay kala qabaan Fahad iyo Asad oo ah rag si weyn saaxiibo u ah mid ku kooban Fahad iyo Asad oo kaliya, laakiin waa fikrad maalmihii aan soo dhaafnay aheyd arrintii loogu hadal heynta badnaa mujtamaca Soomaalida dhexdiisa iyo saxaafadda Soomaalida intaba, qeybaha kala duwan ee bulshada ayaa siweyn uga hadlay, waa arrin irdho kala galisay xubnihii kuwada jiray xukuumada KMG ah, waa arrin keentay inuu cirka isku shareero hubkii yaalay suuqyada magaalada Muqdisho, waa arrin suaalo badan dhalisay, waa arrin saameyn weyn ku leh mustaqbal dadka Soomaaliyeed, waa arrin si taxadar leh ay ula socdaan dhamaan dowladaha daneeya arrimaha Soomaaliya, waa arrin hayaddo caalami ahi ka hadleen sida hayadda International Crisis Group ICG waana arrin laga hadli doono illaa ay ka dhamaanayso, waa arrinta keentay in Fahad iyo Asad oo ah niman saaxiibo ah ay qoraalo iskugu jawaabaan, inkastoo aan ku faraxsanahay inuu qoraal hufan uu Asad kaga jawaabay qoraalkii Fahad. 